OSNOVNA ŠKOLA JOSIPA KOZARCA, VINKOVCI

32100 VINKOVCI

Hrvatskih žrtava 13

KLASA:400-04/24-01/1

URBROJ: 2196-4-7-24-6

Vinkovci, 27.3.2024.g.

GODIŠNJI IZVJEŠTAJ O IZVRŠENJU FINANCIJSKOG PLANA OSNOVNE ŠKOLE JOSIPA KOZARCA VINKOVCI ZA 2023. GODINU

*Obrazloženje općeg dijela godišnjeg izvještaja o izvršenju financijskog plana za 2023. godinu*

Obrazloženje ostvarenja prihoda i rashoda, primitaka i izdataka u izvještajnom razdoblju

U 2023.g. ostvareno je ukupno 1.430.385,00 eur prihoda poslovanja i 250,00 eura od prodaje nefinancijske imovine. Porast prihoda iz državnog proračuna rezultat je povećanja osnovice plaće i materijalnih prava za 2023.godinu.

Također je ostvaren veći prihod od najma prostora školske dvorane i školske kuhinje, te tekućih donacija za službena putovanja i financiranje školskih sportskih natjecanja.

U izvještajnoj godini ukupni rashodi iznose 1.413.729,06 eur od čega se najveći dio odnosi na plaće i materijalna prava. Rashodi za nabavu dugotrajne nefinancijske imovine u iznosu 6.914,40 odnose se na nabavu udžbenika i lektire.

Stanje novčanih sredstava na računu 1.1.2023. iznosilo je 11.094,26 eur, a 31.12.2023. iznosi 19.484,24 eur.

*Obrazloženje prenesenog manjka/viška iz prethodne godine i viška/manjka za prijenos u slijedeće razdoblje*

U 2023.g. prenesen je višak prihoda od 7.819,39 eur, koji je korigiran za 11,81 eur a koje se odnose na račun HIDRAULIKA-FLEX iz 2022 koji je knjižen u 2023. na teret rezultata poslovanja čime stvarni višak prihoda iznosi 7.807,58 eur.

Ostvaren je višak prihoda poslovanja u iznosu 14.340,70 eur i manjak prihoda od nefinancijske imovine u iznosu 6.521,32 eur. Manjak prihoda od nefinancijske imovine odlukom Školskog odbora je pokriven iz vlastitih izvora financiranja.

Izvještajnu godinu završili smo sa ukupnim viškom prihoda u iznosu 17.799,12 eur što je rezultat prenesenog viška iz 2022. godine u iznosu 7.807,58 eur i viška prihoda iz tekuće godine u iznosu 9.991,54 eur.

*Obrazloženje posebnog dijela godišnjeg izvještaja o izvršenju financijskog plana za 2023. godinu*

Program financiranje školstva izvan gradskog proračuna, izvor financiranja Vlastiti prihodi, odnosi se na financiranje troškova koji nisu financirani iz drugog izvora a koji su nužni za održavanje redovnog poslovanja škole i provođenje aktivnosti iz godišnjeg plana i programa Škole. Škola ostvaruje vlastite prihode od zakupa i najma prostora škole.

Ciljana vrijednost jest ulaganje u opremu i školsku kuhinju.

Ravnatelj:

 Ivan Županić